สวัสดีครับคุณ ซึ่งผมมีภรรยาแล้ว แล้วอาจมีบางครั้งที่ผมช่วยตัวเองบ้างอะครับ ผมอยากสอบถามว่า ผมปัสสาวะก็บ่อย และ ช่วยตัวเองเมื่อ1วันที่แล้ว ทีนี้พอปัสสาวะเสร็จสุดแล้วผมก็เบ่งให้น้ำฉี่ออกหมดแต่มันมีน้ำเมือกคล้ายๆน้ำอสุจิขาวๆใสๆแต่ผมไม่รู้ว่าใช่ไหมเหนียวๆอะครับ ไม่มีอาการฉี่ขัดหรือแสบอะไรเลยคับ ผมอยากรู้ว่าปกติไหม
สวัสดีค่ะ ท่อปัสสาวะในเพศชายจะมีหน้าที่ระบายปัสสาวะออกมา และยังทำหน้าที่ระบายน้ำอสุจิออกมาเมื่อมีเพศสัมพันธ์โดยอสุจิจะหลั่งออกมาเมื่อมีการแข็งตัวของอวัยวะเพศหรือมีการกระตุ้นอารมณ์ทางเพศ มีโอกาสน้อยที่จะออกมาเฉยๆปนกับปัสสาวะในกรณีนี้เมือกขาวๆที่ปนออกมากับปัสสาวะอาจเกิดจากสาเหตุอื่นเช่นมีการติดเชื้อในทางเดินปัสสาวะ โรคติดต่อทางเพศสัมพันธ์เช่นหนองในแท้ หนองในเทียม ควรไปตรวจปัสสาวะเพิ่มเติมที่รพ.ร่วมกับตรวจคัดกรองโรคติดต่อทางเพศสัมพันธ์ค่ะ ในผู้ป่วยบางรายก็อาจไม่ได้มีอาการเรื่องปัสสาวะแสบขัดหรือเป็นหนองแต่ก็มีเชื้อของโรคติดต่อทางเพศสัมพันธ์อยู่ได้